stanford-oval/wikipedia huggingface dataset:
השרפה במרכז הקניות בקמרובו

| --- | --- |

מרכז הקניות "דובדבן החורף" לאחר השרפה
 תאריך:  25 במרץ 2018
 שעה:  17:00 (שעון קרסנויארסק)
 מיקום:  מרכז הקניות זימניאיה וישנייה, קמרובו שבסיביר, רוסיה
 גורם:  שרפה
 קואורדינטות:  55°20′37″N 86°04′40″E﻿ / ﻿55.34361°N 86.07778°E﻿ / 55.34361; 86.07778
 הרוגים:  67
 פצועים:  79
 ניצולים:  120
  (למפת מחוז קמרובו מוגדלת) קמרובו נובוקוזנצק פרוקופייבסק לנינסק-קוזנצקי קיסליובסק יורגה אנז'רו-סודז'נסק בלובו בריוזובסקי קרסנויארסק טומסק נובוסיב. מחוז אלטאי רפובליקת אלטאי  חקסיהמיקום השרפה(למפת מחוז קמרובו רגילה) קמרובו נובוקוזנצק פרוקופייבסק לנינסק-קוזנצקי קיסליובסק יורגה אנז'רו-סודז'נסק בלובו בריוזובסקי קרסנויארסק טומסק נובוסיב. מחוז אלטאי רפובליקת אלטאי  חקסיהמיקום השרפה(למפת רוסיה רגילה) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפונימיקום השרפה(למפת רוסיה מוגדלת) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפונימיקום השרפה 
 תוכנית הקומה שבה פרצה השרפה
השרפה במרכז הקניות בקמרובו אירעה ב-25 במרץ 2018 במרכז הקניות זימניאיה וישנייה (Зимняя вишня; "דובדבן החורף") בעיר קמרובו שבסיביר. על פי הגורמים המוסמכים נהרגו בשרפה 67 בני אדם, 40 מהם ילדים. רבים מהנספים נלכדו בבתי הקולנוע שבמתחם, שגגותיהם קרסו. רבים אחרים נפצעו.
7 מנהלי הקניון נלקחו למאסר, כולל ראש החברה שניהלה את המתחם. בעקבות מחדלי האסון מושל מחוז קמרובו אמאן טולייב התפטר מתפקידו, במקומו מונה סגנו סרגיי ציביליוב.
גלריה

אתר הזיכרון הארעי שארגנו תושבי קמרובו, סמוך לאתר השרפה, 27 במרץ
ולדימיר פוטין פוגש אזרחים בקמרובו, 27 במרץ.
אנשי דונצק מניחים פרחים לזכר קורבנות השרפה, 28 במרץ.
טענות לקונספירציה

למרות הדיווחים הרשמיים על 67 הרוגים בתקרית. במספר אתרי אינטרנט פורסמו טענות בשם אנשים שנכחו במקום וטענו להיקף של מאות הרוגים.
הערות שוליים

↑  "При пожаре в кемеровском ТЦ погиб 41 ребенок, сообщил источник".
↑  "Russia fire: Children killed in Kemerovo shopping centre blaze". BBC News. 25 במרץ 2018. {{cite news}}:  (עזרה)
↑  "Fire tragedy at Kemerovo shopping mall leaves at least 64 dead". TASS. 26 במרץ 2018. {{cite web}}:  (עזרה)
↑  40 ילדים נספו בשריפה בקניון ברוסיה: "הם צפו בסרט וזעקו לעזרה", באתר וואלה, 26 במרץ 2018
↑  "Russian Shopping Mall Fire Kills 64; Alarms Silent, Staff Missing".
↑  Nemtsova, Anna (26 במרץ 2018). "'We Are Burning. I Love You': Dozens of Children Missing in Russian Mall Fire" – via thedailybeast.com. {{cite web}}:  (עזרה)
↑  "Trapped children called their parents from burning mall – to say goodbye". 26 במרץ 2018. {{cite web}}:  (עזרה)
↑  "Security guard switched off fire alarm system at Kemerovo shopping mall – investigators". TASS. 26 במרץ 2018. {{cite news}}:  (עזרה)
↑  "Deadly fire in Russian shopping mall kills 64, many of them children". The Washington Post.
↑  ילדים נשרפים למוות, וברוסיה כבר לא מאמינים לשלטון
↑  אנגלינה יוסים‏, מתחת לשרידי הקניון המפויח, הרשויות ברוסיה מנסות להסתיר את ממדי האסון, באתר וואלה, 1 באפריל 2018
↑  ולדימיר בליאק, ‏הרשויות מסתירות את האמת: מאות נהרגו באסון ברוסיה, רובם ילדים, באתר מעריב אונליין, 27 במרץ 2018
ערך זה הוא קצרמרבנושא רוסיה ובנושא אסונות. אתם מוזמנים לתרום לוויקיפדיה ו.
המדינה הפדרלית של נובורוסיה

בירוק כהה - המחוזות דונצק ולוגאנסק. בירוק בהיר - האזור שעליו תבעה נובורוסיה.
דגל המלחמה של נובורסיה
דגל הרפובליקה העממית של דונצק
דגל הרפובליקה העממית של לוהנסק
המדינה הפדרלית של נובורוסיה (ברוסית: Федеративное государство Новороссия; באוקראינית: Федеративна держава Новоросія) הייתה קונפדרציה לא מוכרת שהורכבה מהרפובליקה העממית של דונצק ומהרפובליקה העממית של לוהנסק, הממוקמות במחוז דונצק ובמחוז לוהנסק באוקראינה, שהכריזו באופן חד-צדדי על עצמאות מאוקראינה והיפרדות מהשלטון המרכזי בקייב, עקב אירועי מלחמת האזרחים באוקראינה. העיר דונצק הוכרזה אז כבירת החבל.
נובורוסיה הוכרזה כישות מדינית עצמאית ב-22 במאי 2014, לאחר הסכם שהבדלנים חתמו ביניהם במאי אותה שנה. ביוני 2014 המנהיגים הבדלנים של שני המחוזות הצהירו על הקמת מועצה עליונה בשם "ברית הרפובליקות העממיות" או "המדינה הפדרלית של נובורוסיה". בתחומי הישות חיו למעלה מ-5 מיליון תושבים, ולדברי האו"ם, מאז פרוץ משבר אוקראינה כמיליון איש גלו מביתם ולמעלה מ-4,000 נהרגו למרות מספר ניסיונות של הפסקת אש שהופרו על ידי שני הצדדים הלוחמים.
ב-9 בדצמבר 2014 נקבעה הפסקת אש בין שני הצדדים הלוחמים, אך גם הפסקת אש זו הופרה מספר פעמים. במאי 2014 הכריזו מנהיגי הרפובליקה העממית של דונצק והרפובליקה העממית של לוהנסק על היפרדות ופירוק הקונפדרציה.
במאי 2015 מנהיגי דונצק ולוהנסק לא הצליחו לגשר על סכסוכים פנימיים באשר לניהול המדינה והוחלט להתפצל שוב ולפרק את הקונפדרציה.
היסטוריה

נובורוסיה (רוסיה החדשה) היה שמו של השטח בחאנות קרים שנכבש בידי האימפריה הרוסית, מעט לאחר המלחמה העות'מאנית-רוסית ולאורך השנים היה שם השטח של אוקראינה דהיום. בשנת 1918 הממשל הסובייטי הקים את הרפובליקה הסובייטית הסוציאליסטית האוקראינית. לאחר פירוק ברית המועצות המונח נובורוסיה שימש לקריאת המחוזות לעצמאות.
בשנת 2003 אקדמאים שונים ברוסיה דנו בנושא הקמת מדינה פרו-רוסית בשם נובורוסיה בדרום אוקראינה, כתגובת נגד לרצון הממשל האוקראיני להצטרף לברית נאט"ו.
השימוש עלה מחדש בשנת 2014, במהלך הסכסוך האוקראיני-רוסי, לאחר שבאפריל נשיא רוסיה פוטין תמך בבדלנים במזרח אוקראינה כחלק מנובורוסיה. בסופו של דבר תנועה לאומנית שמאלנית בשם "מפלגת נובורוסיה" הוקמה במאי 2014 בדונצק, אוקראינה ובכנס הייסוד שלה הצהירו מנהיגיה על הקמת מדינת נובורוסיה כהשראה מהמחוז ההיסטורי שנשא שם זה בתקופת הקיסרות הרוסית. במאי 2014 המנהיגים הבדלניים של לוהנסק ודונצק חתמו על הסכם איחוד.
היסטוריה > מדינת מאלורוסיה

ב-19 ביולי 2017, אלכסנדר זכרצ'נקו, מנהיג הרפובליקה העממית של דונייצק, הכריז על כוונתו להתנתק סופית מאוקראינה ולייסד את מדינת "רוסיה הקטנה" (מאלורוסיה), שתהיה לדבריו יורשתה של אוקראינה. הוא גם חשף את דגלה של המדינה ומפת גבולותיה, הכוללים את כל אוקראינה הנוכחית ללא קרים.
השם "רוסיה הקטנה" נובע מכך שבתקופת רוסיה הצארית כך נקרא רוב שטחה של אוקראינה המודרנית, שהייתה אז חלק מהאימפריה הרוסית.
ממשל ופוליטיקה

המבנה הפוליטי של המדינה הושתת על מצעה הפוליטי של מפלגת נובורוסיה ובראש המדינה הועמד נשיא ויו"ר הפרלמנט המאוחד, ואלרי קאורוב ואולג צאריוב בהתאמה. הגוף השלטוני הבכיר היה המועצה העממית (Народный совет), שהיווה כמעין גוף מחוקק.
כלכלה

כל משאבי הטבע במחוזות דונצק ולוהנסק הולאמו על ידי הבדלנים ובאוקטובר 2014 אף הוקם בנק לאומי.
צבא וביטחון

"הכוחות המזוינים המאוחדים של נובורוסיה" (Объединённые Вооруженные Силы Новороссии) היו המיליציה הלוחמת והגוף שנאבק בכוחות הביטחון האוקראיניים וייצג את הבדלנים במלחמתם מול הצבא האוקראיני. הגוף הוקם תחילה כמיליציה עממית בשם ה"גיוס העממי של דונבאס" (Наро́дное ополче́ние Донба́сса) ובספטמבר כונה בשם הכוחות המזוינים המאוחדים של נובורוסיה.
ביקורת

היסטוריונים רוסיים רבים ואחרים ביקרו את התנהלות הבדלנים והתמיכה הממשלתית הרוסית בהם עקב הדמיון שבין מצעם הפוליטי של הבדלנים למצע המדיני של התנועות הפאשיסטיות של תחילת המאה ה-20.
הכרה בינלאומית

נובורוסיה הורכבה, כאמור משתי מדינות לכאורה, מחוזות, שפרשו מאוקראינה באופן חד צדדי. אוקראינה לא הכירה בעצמאותן ומרבית מדינות העולם הכירו בשטחי נובורוסיה כשטח ריבוני של אוקראינה ורק דרום אוסטיה (מדינה לכאורה ושטח מחלוקת בעצמו) הכירה בעצמאות החבל.
על פי מקורות רוסיים, מנהיגי החבל זכו לתמיכת המפלגה הקומוניסטית של הפדרציה הרוסית.
שטח המדינה

ב-24 בינואר 2015 הכוחות המזוינים המאוחדים של נובורוסיה כבשו את העיר מריופול. ב-12 באפריל 2015, בשליטתה של נובורוסיה נמצאו כ-65% משטחו של אזור הדונבאס (מחוזות דונצק ולוגאנסק).
| מחוז | בשליטה מוחלטת של נובורוסיה | בשליטה מותנית | בשליטה אוקראינית |
| --- | --- | --- | --- |
| דונייצק |  קראסני לימן  סלביאנסק  קרמטורסק  דרוז'קובקה  דוברופוליה  רודינסקויה  קונסטנטינובקה  גורלובקה  קירובסקויה  חארציזסק  דונייצק  אוגלידר  דוקוצ'אייבסק  אמברוסייבקה  דונסקויה  מריופול |  אבדייבקה  מקייבקה  טלמאנובו  ינאקייבו |  אלקסנדרובקה והערים הסמוכות לה  בוגאטיר והערים הסמוכות לו  האזור מערבה ודרום-מערבה למריופול |
| לוגאנסק |  בלובודסק  נובואיידר  סברודונייצק  פרבומאיסק  סטיחאנוב  אנטראציט |  מרקובקה  סטארובלסק  רובז'נויה  אלצ'בסק  סברדלובסק  רובנקי |  טרויצקויה  בלוקוראקינו  סבאטובו  מזרחה לבלובודסק ומרקובקה  קראסנודון |
הערות שוליים

↑  אוריאל לוי, ‏בדלנים פרו-רוסים במזרח אוקראינה הכריזו על הקמת מדינה חדשה, באתר דבר העובדים בארץ ישראל, 19 ביולי 2017
↑  Communist Party urges Russian leadership to recognize Novorossiya
↑  רויטרס ואי-פי, הבדלנים באוקראינה הכריזו מתקפה על העיר מריופול, באתר הארץ, 24 בינואר 2015
↑
דגלו של בוגדן חמלניצקי שהוצג כדגל המדינה
חיילת נובורוסית
התפוצצות מכלית הדלק בפריטאון

| --- | --- |
 תאריך:  5 בנובמבר 2021
 שעה:  22:00
 מיקום:  פריטאון 
 גורם:  התנגשות בין מכלית דלק למשאית
 קואורדינטות:  8°26′31″N 13°09′40″W﻿ / ﻿8.4419444444444°N 13.161111111111°W﻿ / 8.4419444444444; -13.161111111111
 הרוגים:  144
 פצועים:  100+
 he
 
התפוצצות מכלית הדלק בפריטאון הוא אסון שאירע ב-5 בנובמבר 2021 בעיר פריטאון שבסיירה לאון. התנגשות בין מכלית דלק למשאית גרמה לפיצוץ ולשרפה שהרגו לפחות 144 אנשים ופצעו רבים נוספים.
האירוע

ההתפוצצות התרחשה ב-5 בנובמבר 2021, בסביבות השעה 22:00, באזור התעשייה של שכונת וולינגטון בעיר פריטאון, בירתהּ של סיירה לאון.
בצומת רחובות מרכזיים התנגשו מכלית דלק שנשאה בנזין ומשאית שנשאה גרניט, וגרמו לדליפת דלק. שני הנהגים יצאו מרכביהם וביקשו מהסובבים להתרחק מהמקום. למרות זאת, מקומיים רבים ניגשו אל המכלית והחלו לאסוף דלק במכלים שהביאו איתם.
הפיצוץ שהתרחש זמן קצר לאחר ההתנגשות פגע באנשים האוספים דלק, בעוברי אורח ובנוסעים ונהגים שהתעכבו בשל הפקק שיצרה ההתנגשות.
ראש עיריית פריטאון, איבון אקי-סוייר, טענה כי עוצמת הפיצוץ הוגברה בשל אותם אנשים שאספו את הדלק הדולף והניחו אותו במכלים בסמוך לזירת ההתנגשות.
קרבנות

רבים מהקרבנות נלכדו ברכביהם ונשרפו למוות, כולל אוטובוס מלא באנשים שנשרף בעוצמה וכל נוסעיו נהרגו. חנויות ושווקים סמוכים עלו באש לאחר שהדלק נשפך לרחובות. צילומים ששודרו על ידי כלי תקשורת מקומיים הראו גופות חרוכות המקיפות את המכלית. בתחילה אושר כי לפחות 99 בני אדם נהרגו באסון ויותר מ-100 אחרים נפצעו. מספר ההרוגים עלה ל-131 חמישה ימים לאחר הפיצוץ. ב-13 בנובמבר דווח כי מספר ההרוגים הגיע ל-144.
תגובות

מנהל הסוכנות הלאומית לניהול אסונות אמר כי מאמצי החילוץ נמשכו עד 16:45 ביום המחרת.
נשיא סיירה לאון, יוליוס מאדה ביו, ששהה באותה עת בועידת האומות המאוחדות לשינוי אקלים בגלאזגו הביע תנחומים והבטיח סיוע ממשלתי למשפחות הנפגעים. סגן הנשיא, מוחמד ג'ולדה ג'אלו, ביקר בחלק מבתי החולים אליהם פונו הנפגעים.
הנשיא הורה על שלושה ימי אבל לאומיים, על הורדת דגלי המדינה לחצי התורן ועל הקמת ועדת חקירה שתחקור את מחדלי המקרה ותספק המלצות למניעת טרגדיות דומות בעתיד.
הערות שוליים

↑  "Sierra Leone explosion: Many feared dead after oil tanker collision". BBC News. 6 בנובמבר 2021. נבדק ב-6 בנובמבר 2021. {{cite news}}:  (עזרה)
↑  Roy-Macaulay, Clarence; Larson, Krista (6 בנובמבר 2021). "Oil tanker explodes in Sierra Leone, killing at least 98". Associated Press. נבדק ב-6 בנובמבר 2021. {{cite news}}:  (עזרה)תחזוקה - ציטוט: url-status (link)
↑  Hayden, Sally (7 בנובמבר 2021). "'The fire was all over him': Oil tanker explosion devastates lives in Freetown". The Irish Times. נבדק ב-8 בנובמבר 2021. {{cite news}}:  (עזרה)תחזוקה - ציטוט: url-status (link)
↑  "Fuel tanker blast in Sierra Leone capital causes deaths, injuries". Al Jazeera English. 6 בנובמבר 2021. נבדק ב-6 בנובמבר 2021. {{cite news}}:  (עזרה)
↑  Freetown City Council (8 November 2021) Press Release from the National Disaster Management Agency. Facebook. Retrieved 8 November 2021.
↑   לפחות 99 בני אדם נהרגו בפיצוץ מכלית נפט בבירת סיירה לאון, באתר הארץ, 6 בנובמבר 2021
↑  99 בני אדם נהרגו בשרפה שפרצה בסיירה לאון שבמערב אפריקה, באתר ‏מאקו‏, 6 בנובמבר 2021
↑  Fofana, Umaru (6 בנובמבר 2021). "Ninety-nine killed in fuel tanker blast in Sierra Leone capital". Reuters. נבדק ב-8 בנובמבר 2021. {{cite news}}:  (עזרה)
↑  "Death toll in Freetown fuel tanker explosion rises to 131". Al Jazeera. נבדק ב-10 בנובמבר 2021. {{cite news}}:  (עזרה)
↑  Reuters (2021-11-14). "Deaths from Sierra Leone tanker blast rise to 144". Reuters (באנגלית). נבדק ב-2021-11-16.
↑  Rebane, Teele; Xiong, Yong (6 בנובמבר 2021). "At least 84 killed in Sierra Leone fuel tanker explosion". CNN. נבדק ב-6 בנובמבר 2021. {{cite news}}:  (עזרה)תחזוקה - ציטוט: url-status (link)
↑  "Sierra Leone tanker explosion: Mass burial in Freetown". BBC News. 8 בנובמבר 2021. נבדק ב-9 בנובמבר 2021. {{cite news}}:  (עזרה)
מכ"ם חודר קרקע

מערכת GPR בפעולה
תוצר ויזואלי של סריקת תת-קרקעית בבית קברות עתיק באלבמה, ארצות הברית.
מכ"ם חודר קרקע (באנגלית: GPR, Ground-penetrating radar) הוא מערכת גאופיזיקלית המשתמשת למיפוי שכבות תת-קרקעיות באמצעות שידור לקרקע של קרינה אלקטרומגנטית בטווח מיקרוגל (UHF/VHF). המכ"ם קולט את החזרי הגלים מהשכבות התת-קרקעיות ויוצר תמונת קרקע דו-ממדית או תלת־ממדית.
יכולת המכ"ם חודר הקרקע תלויה במוליכות האלקטרומגנטית ובשדה האלקטרומגנטי של שכבת הקרקע וכן בהספק הקורן במערכת. ככל שהמוליכות האלקטרומגנטית של הקרקע גבוהה יותר, כך יכולת המיפוי קטנה, כיוון שהגלים מתפזרים מהר יותר בקרקע.
בקרקע בעלת מוליכות גבוהה עומק החדירה יהיה סנטימטרים ספורים בלבד, אך בתנאים מתאימים, יכולת החדירה של מכ"ם חודר קרקע היא עד עומק 15 מטר. המערכת יעילה בהרכבי קרקע שונים, ובהם סלע, אדמה, קרח, אריחים, ומאפשרת לזהות עצמים, חללים וסדקים מתחת לקרקע.
האנטנה של המכ"ם יכולה להיות מחוברת לקרקע לקבלת החזר גל חזק יותר, אך ניתן גם להציב אותה מעל הקרקע.
שימושים מוכרים

הגשושית הסינית יוטה מכילה מכ"ם חודר קרקע לצורך חקר הקרקע בירח.
הגשושית האמריקנית MRO לחקר מאדים מכילה מכ"ם חודר קרקע רב-עוצמה המאפשר לבצע מיפוי קרקע לעומק של 1,000 מטר.
ב-2009 טען גורם ביטחוני מצרי כי ארצות הברית משתמשת במכ"ם חודר קרקע בגבול עזה–מצרים לחשיפת מנהרות הברחה.
מערכת mids (מתוצרת התעשייה האווירית) – רכב רובוטי לגילוי מוקשים המזהה על בסיס מכ"ם חודר קרקע.
ביולי 2018, חוקרים טוענים כי בפרויקט משותף מטעם ארצות הברית ואיטליה נמצא מאגר מים נוזליים בכוכב מאדים סמוך לקוטב הדרומי של הכוכב בין היתר בעזרת מכ"ם חודר קרקע.
הערות שוליים

↑  מעריב, ארה"ב מקימה מכ"ם "חודר קרקע" ברפיח, באתר nrg‏, 1 בפברואר 2009
↑  עמיר רפפורט, ‏תע"א חשפה: גילוי מטענים על בסיס היתוך מידע, באתר "IsraelDefense"‏, 22 באוקטובר 2013
| --- | --- |
בקרת זהויות :  NLI: 987007543478205171  BnF: cb13602321w (data)  GND: 4318591-5  LCCN: sh85057460  NKC: ph612512  SUDOC: 053513649
השרפה בקייפטאון

| --- | --- |

טחנת מוסטרט לאחר השריפה
 סוג:  שרפה
 תאריך התרחשות:  18 באפריל 2021 
 תאריך סיום:  19 באפריל 2021
 משך האסון:  ? – 19 באפריל 2021
 במדינות או באזורים:  דרום אפריקה דרום אפריקה
 פצועים:  5
 שטח שנשרף:  כ-400 דונם
 קואורדינטות:  33°57′26″S 18°27′32″E﻿ / ﻿33.957222222222°S 18.458888888889°E﻿ / -33.957222222222; 18.458888888889
  (למפת קייפטאון מוגדלת) השרפה בקייפטאון(למפת קייפטאון רגילה) השרפה בקייפטאון he
 
השרפה בקייפטאון (נקראת גם: השרפה בהר השולחן; באנגלית: Table Mountain Fire) היא שרפה גדולה שהחלה ב־18 באפריל 2021 בפארק הלאומי הר השולחן שבקייפטאון שבדרום אפריקה. האתרים שנפגעו כללו את אנדרטת רודוס, שם נשרפה מסעדה, את הקמפוס העליון של אוניברסיטת קייפטאון. בנוסף, נפגעה ספריית האוספים המיוחדים וטחנת מוסטרט, טחנת רוח היסטורית שנשרפה. בנוסף, אושפזו חמישה לוחמי אש.
השרפה

השרפה החלה בבוקר 18 באפריל 2021 ליד אנדרטת רודוס שבפארק הלאומי הר השולחן. כבאיות הוזעקו למקום בשעה 08:45 על פי השעון המקומי. על פי הדיווחים, האש החלה על ידי אחד מחסרי הבית במקום החלה לשרוף עצי אורן ופסולת באזור וההפשטה לכיוון האוניברסיטה. באותו היום, הייתה התראה על סכנת שרפה קיצונית, עקב טמפרטורה גבוהה ולחות נמוכה.
בתחילה מנעו עשן ורוחות הנגרמות שנגרמו כתוצאה מהשרפה הורדת צוותים מהאוויר. מאוחר יותר, למעלה מ-250 לוחמי אש היו מעורבים בכיבוי השרפה וארבעה מסוקים שימשו להפלת מים על האש.
בשעה 14:10 החלו לפנות את הסטודנטים מאוניברסיטת קייפטאון. אזהרות רשמיות פורסמו גם למטיילים באזור יער ניולנדס שבפארק הלאומי הר השולחן והמטיילים בוקשו להתפנות מהפארק. בשעה 16:05, הודיעו כי המסעדה באנדרטת רודוס נהרסה בשרפה. גם כביש M3 שבאוזר נסגר, כשהאש החלה להתפשט עליו.
ב-8:00 ב-19 באפריל החלו לפנות את התושבים מהשכונות מסביב.
נפגעים ונזקים

חמישה לוחמי אש אושפזו, לפחות ארבעה מהם בגלל כוויות.
המסעדה באנדרטת רודוס והקפלה הצמודה לה נשרפו. יותר משישה מבנים בקמפוס של אוניברסיטת קייפטאון ניזוקו. כמו כן, נפגעה ספריית האוספים המיוחדת של האוניברסיטה.
אף על פי שמערכת גילוי אש מנעה מהאש להגיע לשאר הספרייה הראשית, חדר הקריאה של ספריית ג'אגר נלקח מהלהבות וחלק מהאוספים הנדירים בספריית האוספים המיוחדים, שהחזיקה למעלה מ-1,300 אוספים ומעל 85,000 ספרים אבדו.
השרפה גרמה לנזקים משמעותיים גם למבני ההנהלה ולמגורי הסטודנטים של הקמפוס העליון. מספר בניינים נוספים סבלו מנזק קל.
השרפה הרסה גם את טחנת מוסטרט, טחנת הרוח העתיקה ביותר בדרום אפריקה, שנבנתה בשנת 1796.
הממשלה דיווחה, כי מעון שרים לא מאוכלס בבעלות המחלקה לעבודות ציבוריות ומשרדו של שר העבודה במקום נשרפו כליל.
לאחר השרפה

ב-19 באפריל, נאמר כי התלמידים יכולים לחזור למגורים שלהם בתוך 72 שעות, למעט אלה שגרו באולם סמוטס או באולם פולר.
ב-18 באפריל בשעה 20:10, נעצר גבר כבן 35 בחשד שגרם לשרפה. לאחר מכן דווח על שלושה אנשים שהלכו בתוך שיח וכשיצאו ממנו, החלה לבעור שם אש.
הערות שוליים

1 2 3 4  שריפת ענק בהר השולחן, נזק למבנים היסטוריים, באתר ynet, 19 באפריל 2021
1 2 3   ד־פ־א, שריפת ענק פרצה באזור הר השולחן בדרום אפריקה, מבנים עלו באש, באתר הארץ, 18 באפריל 2021
1 2 3 4 5 6 7 8 9 10  Nicole McCain, Man arrested as City of Cape Town investigates arson in Table Mountain blaze, News24 (באנגלית אמריקאית)
1 2 3  AnyNews | שריפת ענק פרצה באזור הר השולחן בדרום אפריקה, מבנים עלו באש - הארץ, באתר anynews.co.il
חסין פארס (משמר הגבול)

ערך זה עוסק בניצב ומפקד מג"ב לשעבר. אם התכוונתם לחבר הכנסת, ראו .
| --- | --- |

 לידה:  1952 (בן 72 בערך) 
 מדינה:  ישראל 
 השתייכות:   משטרת ישראל
 תקופת הפעילות:  1973–2008 (כ־35 שנים)
 דרגה:    ניצב
 תפקידים בשירות
 ראש האגף לתמיכה לוגיסטית, מפקד משמר הגבול
 עיטורים
   עיטור השירות
 
חֻסֵין פארס (בערבית: حسين فارس; נולד ב-1952) הוא ניצב בדימוס במשטרת ישראל. פארס הוא הניצב הדרוזי הראשון במשטרה, כיהן כראש האגף לתמיכה לוגיסטית (את"ל) וכמפקד משמר הגבול (מג"ב).
קורות חיים

פארס התגייס למשמר הגבול בשנת 1973 ושירת במגוון רחב של תפקידי פיקוד. בדצמבר 2000 מונה לראש האגף לתכנון לוגיסטי במשטרת ישראל והיה בכך לקצין המשטרה הדרוזי הראשון בדרגת ניצב. ביוני 2004 התמנה למפקד משמר הגבול ומכניסתו לתפקיד עסק בהנחלת ערך זכויות האדם בקרב שוטרי מג"ב ובתקופת כהונתו ירדו תלונות הפלסטינים על אלימות מצד שוטרי מג"ב ב-50 אחוזים. בשנת 2007 חזר פארס לתפקידו הקודם, ראש את"ל, אשר בזכותו קודם לדרגת ניצב. במהלך שירותו במשטרה עוטר פארס בעיטור השירות.
באוגוסט 2010 מונה ליושב ראש ועדה קרואה של מועצה מקומית ירכא. ב-2019 מונה ליו״ר הוועדה המקומית-מרחבית לתכנון ובניה ״מבוא העמקים״.
ביולי 2024 מונה ליושב הראש של המכון הגיאופיסי לישראל (חברה ממשלתית).
חיים אישיים

פארס הוא בעל תואר ראשון במדעי היהדות מאוניברסיטת בר-אילן. הוא מתגורר בכפר הדרוזי חורפיש שבהר מירון, נשוי ואב לשישה.
הערות שוליים

↑  עינב חלבי, לראשונה זה 70 שנה: יו"ר דרוזי ימונה לראשות חברה ממשלתית, באתר ynet, 16 ביולי 2024
ערך זה הוא קצרמרבנושא אישים. אתם מוזמנים לתרום לוויקיפדיה ו.
הפדרציות היהודיות של צפון אמריקה

| --- | --- |
סמליל הארגון

משלחת הפדרציות היהודיות בצפון אמריקה (JFNA) עם נשיא מדינת ישראל ראובן ריבלין
 שפה רשמית:  אנגלית
 מדינה:  ארצות הברית ארצות הברית
 מטה הארגון:  ניו יורק 
 חברים:  146 פדרציות, 300 קהילות
 נשיא:  אריק פינגרהאט
 עובדים:  144 (2012), 185 מתנדבים (2012)
 תקופת הפעילות:  נובמבר 1999 – הווה (כ־25 שנים)
 jewishfederations.org
 
הפדרציות היהודיות של צפון אמריקה (באנגלית: The Jewish Federations of North America, בראשי תיבות: JFNA) הוא ארגון יהודי-ציוני הפועל בצפון אמריקה, אשר מאגד 146 פדרציות יהודיות ועוד כ־300 קהילות יהודיות עצמאיות ברחבי ארצות הברית ובקנדה.
היסטוריה

הארגון הוקם בשנת 1999 כתוצאה ממיזוג שלושה ארגונים שקדמו לו: מועצת הפדרציות היהודיות (Council of Jewish Federations - ‏CJF), שנוסד בשנת 1932 והיה ארגון הגג לפדרציות היהודיות, המגבית היהודית המאוחדת (United Jewish Apeal - ‏UJA), שנוסדה בשנת 1939, והייתה מפעל גיוס התרומות העיקרי של קהילות יהדות ארצות הברית, והמגבית המאוחדת לישראל (United Israel Apeal - ‏UIA), שנוסדה בשנת 1936, ופעלה במקביל בקרב יהדות קנדה. הארגון המאוחד נקרא בשנות פעולתו הראשונות "איחוד הקהילות היהודיות" (UJC - United Jewish Communities), ובאוקטובר 2009 הוחלט על החלפת שם הארגון לשמו הנוכחי.
אחת לשנה בחודש נובמבר מכנס הארגון את האספה הכללית של הקהילות היהודיות (GA - General Assembly), שהיא ועידה רבת משתתפים של נציגי הפדרציות והקהילות השונות. ה־GA מתכנס בכל שנה בעיר אחרת בצפון אמריקה, למעט אחת ל־5 שנים שבה מתקיימת ועידה זו בירושלים. ההתכנסויות האחרונות שהיו בירושלים היו בנובמבר 2018 ובאפריל 2023.
הארגון מגן ומשפר את רווחת היהודים ב־70 מדינות ברחבי העולם באמצעות ערכי "תיקון עולם","צדקה" ו"תורה". הפדרציות מגיסות ומפיצות יותר מ־3 מיליארד דולר מדי שנה באמצעות תוכניות מיוחדות ותרומות לתמיכה ברווחה חברתית, שירותים חברתיים וצרכים חינוכיים. הפדרציות היהודיות של צפון אמריקה, מובילות מחשבה ותומכות בתחומי הטיפול, הזדקנות, נדבנות, מוגבלות, מדיניות חוץ, ביטחון פנים ובריאות. הארגון משיג את מטרותיו באמצעות שותפות עם סוכנויות שונות, כולל הקואליציה הישראלית לטראומה, הסוכנות היהודית, ג'וינט ואורט העולמית. בנוסף, הארגון מעניק סיוע מיידי וסיוע ארוך טווח לקורבנות יהודים ולא יהודים של אסונות טבע ואסונות מלאכותיים ברחבי העולם, כולל האסונות ביוסטון, אוקראינה, הפיליפינים, האיטי ויפן.
כספי הפדרציה

הפדרציות מתוקצבות על ידי מימון מהקהילות החברות בהן, תורמים גדולים וכספי קרנות יהודיות שמאוגדות תחתיהן. רוב המימון של הפרדציות הוא עצמאי ומתבצע דרך קמפיין שנתי של גיוס כספים מחברי הקהילה. כספים אלו מתחלקים בין תחזוק ופיתוח חיי הקהילות היהודיות עצמן, לבין השקעה במטרות ציוניות או בפילנתרופיה בישראל.
במלחמת חרבות ברזל

בזמן מלחמת חרבות ברזל, נרתם הארגון לסייע למדינת ישראל במימון הוצאות המלחמה ותרם כמה מאות מיליוני דולרים.
בתחילת 2024 הקים ה-JFNA קרן הלוואות חירום במטרה לתמוך בעסקים קטנים בישראל שנפגעו עקב המלחמה. בשיתוף פעולה עם פלטפורמות הלוואות קיימות כגון קבוצת עוגן, Bizi, Spark IL, דרומה צפונה וקורת. מטרת הקרן לספק "חבל הצלה" לעסקים ישראלים, בדגש על עסקים קטנים ללא גישה לאשראי בנקאי. הקרן גייסה 100 מיליון דולר מהשקעות פילנתרופיות.
בנוסף, הארגון השיק במהלך המלחמה את תוכנית "לשרת את ישראל" שמטרתה לגייס 1,000 מתנדבים מצפון אמריקה שהגיעו לישראל וסייעו במאמצי השיקום והצמיחה בעקבות הלחימה. המתנדבים פועלים במשקים חקלאיים, מרכזי לוגיסטיקה, סיוע למשפחות מפונים וחיילים, וחניכה לתלמידים. יוזמה זו המתוכננת להמשך עד ינואר 2025, נועדה לחזק את הכלכלה, הביטחון התזונתי, ותחושת השייכות של הקהילה היהודית בצפון אמריקה לישראל, במיוחד בזמן של מחסור בכוח אדם בעקבות גיוס המילואים.
ראו גם

יהדות ארצות הברית
יהדות קנדה
פדרציה יהודית (Jfed)
מרכז קהילתי יהודי (JCC)
הוועד היהודי-האמריקאי (AJC)
הקונגרס היהודי האמריקאי (AJCongress)
בני ברית
הליגה נגד השמצה (ADL)
ההסתדרות הציונית הדסה
ועד העובדים היהודי (ארצות הברית) (JLC)
הערות שוליים

↑  דוקטור נגה זיוון, גיוס תרומות מצפון אמריקה – הפורום לחברה האזרחית, באתר הפורום לחברה האזרחית, ‏4 ביוני 2021
↑  אמיר אטינגר, יחד ננצח: מאז תחילת המלחמה יהדות התפוצות תרמה 1.4 מיליארד דולר לישראל, באתר ישראל היום, ‏31.3.2024
↑  ג'וש ארונסון, ‏יהודי צפון אמריקה גייסו במלחמה כ־750 מיליון דולר, באתר מעריב אונליין, 17 בינואר 2024
↑  מיטל וייזברג, ‏יהודי צפון אמריקה מקימים קרן לתמיכה בעסקים קטנים בישראל, באתר גלובס, 25 במרץ 2024
↑  חנן גרינווד, "לשרת את ישראל": 1,000 יהודים מצפון אמריקה יטוסו לארץ כדי לעזור במאמצי השיקום, באתר ישראל היום, ‏27.8.2024
| --- | --- |
בקרת זהויות :  NLI: 987009959917805171  ISNI: 0000 0001 2166 0639  LCCN: no2012111666  VIAF: 257739260   WorldCat (עם VIAF): 257739260
כרמי יוגב

ערך זה עוסק במנהל גמנסיה הרצליה. אם התכוונתם לעיתונאי ישראלי, ראו .
| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  17 בנובמבר 1918 באר יעקב, ישראל 
 פטירה:  11 בינואר 2010 (בגיל 91) 
 מדינה:  ישראל 
 מקום קבורה:  בית העלמין קריית שאול 
 השכלה:  הגימנסיה העברית "הרצליה"  האוניברסיטה העברית בירושלים  אוניברסיטת קולומביה 
 מעסיק:  הגימנסיה העברית "הרצליה" 
 
כרמי יוגב (17 בנובמבר 1918 – 11 בינואר 2010) היה איש חינוך ישראלי, מנהל גימנסיה הרצליה.